[{"text_idx": "#000000", "text": "Partneriaeth yn hwb i gynllun i ailddatblygu Caerdydd"}, {"text_idx": "#000001", "text": "Disgrifiad o\u2019r llun, Llun artist o'r datblygiad arfaethedig yng nghanol Caerdydd"}, {"text_idx": "#000002", "text": "Mae cwmni yswiriant Legal & General yn dweud y bydd partneriaeth newydd gyda chwmni datblygwyr Rightacres yn creu 10,000 o swyddi yng nghanol Caerdydd."}, {"text_idx": "#000003", "text": "Mae'r cytundeb yn golygu y bydd Legal and General yn buddsoddi mewn cynllun gwerth \u00a3400 miliwn i drawsnewid safle 12 erw i'r gogledd o'r brif orsaf drenau."}, {"text_idx": "#000004", "text": "Mae rhan gyntaf y prosiect - adeilad 135,000 troedfedd sgwa\u0302r ar gyfer swyddfeydd -i'w gwblhau erbyn Ionawr 2016."}, {"text_idx": "#000005", "text": "Yn o\u0302l y datblygwyr bydd ail ran y prosiect yn cynnwys codi pencadlys arfaethedig BBC Cymru erbyn 2018."}, {"text_idx": "#000006", "text": "Mae cynlluniau hefyd i agor gorsaf bysiau newydd erbyn Rhagfyr 2017."}, {"text_idx": "#000007", "text": "Dywedodd Tom Roberts, un o uwch reolwyr Legal and General: \"Rydym yn hynod o falch i gyfrannu tuag at adnewyddiad un o ardaloedd mwyaf pwysig y brifddinas sef y Sgwar Canolog. Mi fydd safon y bensaerni\u0308aeth ac adeiladwaith yn creu awyrgylch bleserus i bobl Caerdydd fwynhau."}, {"text_idx": "#000008", "text": "\"Yn ogystal mi fydd y datblygiad yn creu argraff ffafriol gyda'r miloedd ar filoedd o ymwelwyr i Gaerdydd wrth iddyn nhw gyrraedd Caerdydd Canolog.\""}, {"text_idx": "#000010", "text": "\"Mae'r cyngor wedi gwneud datblygu ardal y Sgwar Canolog yn flaenoriaeth.\""}, {"text_idx": "#000012", "text": "\"Mae'r cynllun ailddatblygu gwerth \u00a3400,000 o ganlyniad i'r bartneriaeth yn newyddion gwych i bobl Cymru a bydd o'n trawsnewid canol Caerdydd gan greu 10,000 o swyddi newydd.\""}, {"text_idx": "#000016", "text": "'Anodd' gosod trydedd lo\u0302n ar Bont Britannia"}]